De ældste Asiens-Typer. 185 
Fremstilling afbrydes tæt vest for Newfoundland ved den antagne 
Grænselinie mellem den spanske og portugisiske Interessesfære. Indtil 
videre maa vi altsaa blive derved, at det er muligt, at Reinel-Typen 
(Fig. 35) burde fremstilles som en fjerde Corte-Real-Type, og at det 
i saa Tilfeelde ikke er udelukket, at Reinel er den forste, der har 
opfattet Nordamerika som en større særskilt Landmasse; men ligesaa 
vel tænkeligt er det, at han har gjort denne Landmasse til eet med 
Asiens Nordostkyst og derved skabt den ældste Asiens-Type. 
Holder vi os til de Kort, for hvilke Dateringen er sikker, er 
Kombinationen af Grønland og Asien først foretaget af Johannes 
Ruysch. 
Om denne Mand ved man hidtil ikke andet, end hvad der kan 
sluttes af den Udgave af Ptolemæus” Geografi, trykt i Rom 1508, 
hvori hans Verdenskort (Fig. 28) er optaget. Efter Nordenskiölds 
og Harrisses grundige Undersøgelse af denne Udgave faar man dog 
nogen Oplysning om Kortets Forhistorie, men desværre næsten ingen 
ош Korttegneren selv". 
Disse Oplysninger findes dels i de Privilegier, som Paven den 
8/7 1506 tilstod den franske Bogtrykker Evangelista Tosino, da denne 
ønskede at optrykke Ptolemæus” Værk, dels i den Forklaring, som 
Udgiveren, Marco Beneventano, knytter til Kortet. 
Af Privilegierne fremgaar det, at der den nævnte Dato i Manu- 
skript forelaa et for den nye Udgave bestemt Verdenskort, som maa 
være Ruysch's. Det i Kobber stukne Kort (Fig. 28), som vi kender, 
er altsaa i Tiden 1506—8 blevet stukket i Rom efter en haandtegnet 
Original, som nu er tabt. Den nye Udgave publiceredes allerede 
1507, men uden Verdenskortet, fordi Marco Beneventano ikke havde 
naaet at faa sin Forklaring til det færdig. Derfor kom Værket i 
1508 i et nyt Oplag, hvor Verdenskortet og den nu færdige Forklaring 
var føjet til. 
Marco Beneventano omtaler Ruysch som en Tysker, efter hans 
Anskuelse ,den mest kompetente Geograf og nøjagtigste Verdens- 
korttegnerf. Han meddeler videre, at Ruysch paastod at være sejlet 
fra Sydengland (rimeligvis Bristol), til han kom til 53° n. Br., hvor 
han nåaede ,Østens Kystegne". Denne Oplysning, mener Harrisse, 
1 HARRISSE, Discovery, S. 283, 298—304 & 449—453; Terre-Neuve, S. 56—64. 
. NORDENSKIÖLD, Facsimile-Atlas, S. 63—67. I Skildringen af Ruysch-Typens Til- 
blivelse er vi henvist til Nordenskiöld og Harrisse, da ingen af Ptolemæus- 
Udgaverne 1507 og 1508 findes her i Landet. Nordenskiölds Lovtale over Ruysch’s 
Kort maa benyttes med Forsigtighed; inden sin Død samlede Nordenskiöld selv 
en Del af det Materiale, som viser, at hans Ros er overdreven. 
